cyanic-selkie/wikianc huggingface dataset:
கொங்கு வட்டார வழக்கு அகராதி
விவசாயம் சார்ந்த சொற்கள்
20. தடுக்கு - தென்னை ஓலையில் செய்யப்படும் பாய்
21. பாவை - பாய்
22. மசை பிடித்தல் - வெறி பிடித்தல்
23. தட்டக்கூடை - கொஞ்சம் பெரிய அளவிலான வாய் அகன்ற கூடை
24. செம்பிலியாடு - நாட்டு ஆடு
25. வால்கவுறு. கவுறு – கயிறு. மஞ்சியினால் திரித்த கயிறு
26. மஞ்சி - தென்னை மட்டையில் திரித்தது
27. கவலை(ளை)யோட்டுதல் - மின்சாரம் வருவதற்கு முன்பு தண்ணீர் இறைக்கப் பயன்பட்டது
28. சேந்துதல் - இறைத்தல்
29. தரம்பு கட்டுதல் - கிளுவை நொச்சிக் கட்டைகளை வைத்துக் கட்டப்படும் படல்
30. மாறு - பொதுவாக குச்சியைக் குறிக்கும் சொல்
31. பரம்பு ஓட்டுதல் - பொதுவாக ஆற்றில் ஊத்து வெட்டி தண்ணீர் எடுப்பவர்கள், ஆற்றில் நீர் ஓடி ஊற்றை சமன் செய்துவிட்டுப் போனபிறகு மீண்டும் மண்ணைத் தோண்டி ஊற்றாக மாற்றுவர். அந்த செய்கைக்குப் பெயர் ‘பரம்போட்டுதல்'
32. மொறம் - முறம்
34. கொடுவாள் - அரிவாள்
35. களத்துமேடு - வீட்டை விட்டு தனியாக இருக்கும் வாசல். பயிர் வகைகளை பிரித்தெடுக்கப் பயன்படுவது. சேமிப்புக்கும் உதவும்.
36. பாம்பேரி - கிணறு வெட்டியதில் இருந்து வெளிவந்த மண் அருகிலேயே ஏரி போல குவித்து வைக்கப்பட்டு மேடாக மாறி இருக்கும்
37. நப்பு - வற்றிக்கிடந்த கிணறு, நீரோட்டம் பெற்று ஊற ஆரம்பித்தால் , அருகில் ஏதாவது நீரோட்டம் ,நீர்த்தேக்கம் இருப்பின் அந்த நப்பு (தாக்கம்?) இங்க அடிச்சுடுச்சு என்பார்கள்
38. ஆத்துப் பாசனம், கிணத்துப் பாசனம். முறையே விவசாயத்துக்கு நீர் எங்கிருந்து வருகிறது என்பதைக் குறிக்கும்
39. இடால், கண்ணி. இரண்டும் மிருகங்களைப் பிடிக்க வைக்கப்படும் பொறி.
40. பெருக்கான் - பெருச்சாளி
41. ஓடைக்காய் - ஓணான்
43. பாத்தி கட்டுதல் - மண்ணை நடவு நாடா, தண்ணீர் பாய சீராக்குதல்
45. தண்ணி வெட்டி உடுறாங்க. வயல்களுக்கு - நிலங்களுக்கு தண்ணீர் பாய்ச்சுதல்
46. வெள்ளாம, பண்ணாமை. வெள்ளாமை – விவசாயம்
47. முட்டுவழி - முதலீடு, முதல். ஒரு பயிர் விளைவிக்க ஆகும் மொத்த செலவு
48. மேட்டாங்காடு - வானம் பார்த்த பூமி
49. தாளி - ஆடு மாடுகள் தண்ணீர் குடிக்க உதவும்
50. போர் போடுதல் - விளைந்த கொடி, தட்டுகள் , இலை தழைகள் அனைத்தையும் சேமித்து வைக்கப் போடும் அரண்
51. தோட்டத்துல இருக்காங்க - பொதுவாக ஊருக்குள் குடியிருக்காமல் விவசாயம் செய்யும் நிலத்திலேயே வீடு கட்டி வாழ்வோரைக் குறிப்பது
52. கந்தாயம், போக்கியம் , கிரயம். நிலத்தை விற்றல் /வாடகைக்கு விடுதல் ஆகியவற்றைக் குறிக்கும் சொற்கள்
53. பண்ணை - நீர் சேமித்து வைக்கும் தொட்டி
54. பண்ணையம் - நில உடைமைகள்
55. ரீப்பர் - வீடு கட்டப் பயன்படும் ஒரு வகைக் கட்டை/தப்பை
56. கடைமடை, கடக்கோடு - இறுதி/கடைசி
57. சும்மாடு - தலைப்பாகை
59. குறுக்குச்சால் - பொதுவாக எந்தச் செயலையும் நன்றாக நடக்க விடாமல் கெடுத்து விடுவது.
60. கவண் - குருவிகளை விரட்டப் பயன்படுவது. கயிற்றில் செய்யப்பட்ட நடுவில் ஒரு கல் வைத்து வீசுமளவுக்கு அகலம் உள்ளவாறு அமைக்கப்பட்டது
61. பாங்கிணறு - தூர்வாரப் படாமல் தூர்ந்து போய்க் கிடைக்கும் பழைய கிணறு.
62. ஒடுக்கு - பனையோலையை வைத்து சாப்பிட பின்னப்படும். ஒடுக்கஞ்சோறு என்று ஒரு பதமும் உண்டு.
சுகாவா அணை
சுகாவா அணை (Sugawa Dam) சப்பான் நாட்டின் நாரா மாகாணத்தில் அமைந்துள்ளது.வளைவு வகை அணையாக 31.5 மீட்டர் உயரமும் 107 மீட்டர் நீளமும் கொண்டதாக இது கட்டப்பட்டுள்ளது. முக்கியமாக நீர் விநியோகத்திற்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 124.2 சதுர கிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 13 எக்டேர்களாகும். 797 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1959 ஆம் ஆண்டு தொடங்கி 1969 ஆம் ஆண்டு நிறைவடைந்தது.
மேற்கோள்கள்
பகுப்பு:சப்பானில் உள்ள அணைகள்
கொங்கு வட்டார வழக்கு அகராதி
விவசாயம் சார்ந்த சொற்கள்
63. கூமாச்சி - கூர்மையான பகுதி
64. பாட்டாளி - உழைப்பாளி
65. தொக்கடா - குறுக்குவழி
66. வெள்ளத்தாரை - நீர் போகும் பாதை
67. கிட்டி - வேலி தாண்டிப் போகும் ஆடுகளுக்கு கழுத்தில் கட்டி விடப்படும் ஒரு தப்பட்டை.
கொங்கு தமிழ் வார்த்தைகளை பட்டியலிட முடியுமா?
வீடுகள் மற்றும் இடங்கள் தொடர்பான சொற்கள்
தொறப்புக்குச்சி
பொடக்காலி
அண்ணாங்கால்
கொடாப்பு
உருவாஞ்சுருக்கு
தயிர் சிலுப்புதல்
அட்டாலி ,
சால்பரி
மக்கிலி (மக்கிரி )
கொத்து
மொளக்குச்சி
சாளை
கடவுப்படல்
தடுக்கு
தட்டக்கூடை
வால்கவுறு
கவலை(ளை)யோட்டுதல்
தரம்பு கட்டுதல்
கொடுவாள்
கருக்கருவாள்
பெருக்கான்
முட்டுவழி
தொக்கடா
வெள்ளதாரை
தரம்புகட்டை
ஒண்டுகவை
மொகரப்பூட்டு
மரக்கால்
தும்மி
சாடு
குடுதாழி
ராக்கூடை
தார்க்கோல்
ஒதுக்குபடல்
பொங்கச் சருவம்
தூக்குப் போசி...
சப்பாரம்
மாடகுழி ( விளக்கு ஏற்றுமிடம்)
கடவு( நுழைவு வாயில்)
கொறங்காடு
அம்புளி ( சோளத்தை இடித்து ஊற வைத்து செக்குல ஆட்டி இரவு புளிக்க வைத்து காலையில் காச்சப்படும் கூழ்)
ஆணம் (கொழம்பு )
கற சோறு
மொசல் ( முயல்)
வைக்கப்பில் (வைக்கோல்புள்ளு)
சோளத்தட்டு (தீவனம்)
மொளவு (கறிக்குழம்புக்கு சேர்க்கும் மசாலா)
மொறம்.
மக்கரி
தலமாறு (ஏரு திரும்பும் முனை)
அங்கராக்கு ...
சும்மாடு
திருவ
கரித்துணி
ஊரப்பானை
சருவம்
அண்ணாக்கவுரு
மங்கிலியம்
தட்டம்
கவுட்டி
கவ்வை கோலு (குச்சி)
அணப்பு
பொலி
சலதாரை
பட்டியாளு நேரம்
கோழி கூப்புட
பொழுதோட
வெடியால
பழையசோத்து நேரம்
இரணிய நேரம்
சைனம்
மொதபஸ்
கடைசி வண்டி
பெளசரு (கார்)
சவ்வாரி
நொங்குவண்டி
பல்லுக்குச்சி
மத்துக்குச்சி
மத்துக்கோல்
தெரட்டி
மொறச்சீரு
குச்சு
ஒலக்கை
ஒரலு
மேவரம்
கெழவரம்
தெக்கால
வடக்கால
பக்காபடி
முத்திரைப்படி
வள்ளம்
ஒலக்கு
தூத்துக்கூடை
வெதப்பொட்டி
வெஞ்சனம்
மேத்திண்ணை
திண்டு
நட்டடுப்புச் சாம்பல்
முக்கிட்டாலி
சீடை கட்டுறது
எறவுத் தண்ணி
கோடாலி கொண்டை
பின் கொசுவம்
அடுக்கு
உரி
கொட்டம்
தொண்டுப்பட்டி
மொடகாடு
வாரிக்குழி
ஒரம்பு
கடையோடறது
பொறவு
அக்கட்டால
அங்கிட்டு
இங்கிட்டு
காத்தாட
மேம்போக்கு
சாடு கவை
ஒண்டுக்கட்டை
கம்பரக்கத்தி
சீவக்கட்டை
எரவானம்(தாவாரம்)
ரக்கிலி(கீரை)
கொக்கிச் சல்லை
ஒட்டுக் கூடை
கன்னித் தும்பு
தலை கயிறு
வடம்
பாதாள சோதி
தார்க்கறுது
மயிறு கோதி
கோனூசி
அஸ்க்கா
பாம்பேரி
கொடுவாப் பூன்
தாம்புக் கன்னி
கொட்டாப்புடி
அவினி
கருக்காம்பட்டை
பனங்கறுக்கு
தொரட்டி
தேங்காத் தொட்டி
நாச்சோத்துக் கும்பம்
உரிக்காக் கொடி
கத்தக்கொடி
பன்னை
குமுட்டி
தொய்யல்
ஒருக்கட்டத் தொய்யல்
தாருமுள்
தார்க்கருது
மயிருகோதி
எரவாரம்
தேகுசா
சால்பானை
ஆரீக்கல்
ஒல்லு
கெடாக் குட்டி
பிறவக் குட்டி
காளைக்கன்னு
கெடாரிக் கன்னு.
தொறப்பு
நாதாங்கி
குச்சூடு
மச்சூடு
தொட்டிகட்டு
தலவாசல்
தட்டுக்காரம்
தாட்சான்
ஈட்டாக்குட்டி
ஒலுப்பட்டி
சொரப்புரடை
தூரி
ராட்டை
ஒடக்கா
கூட்டுச்சாறு
பனங்கா
துலுக்கானி சோளம்
பக்காப்படி
பட்டணரவை
வேப்பெண்ணை கலயம்
கும்பா
சாவக்குஞ்சு வெடைகுஞ்சு
தொலவு
மூட்டுகுட்டி
ஈராங்காயம்
மொளவா
தொளைக்கட்டு
உங்கொன்ன(அண்னன்)
மோழி
தழக்கயிறு
மூக்கானி
அன்னாங்கால்
சால்பறி
சவ்வாறிவண்டி
உள்ளே
சவ்வாரித்தப்பை
ஆட்டாங்கல்லு
வடக்கயிறு
சீமத்தண்ணி
மொவுட்டுவலை
பட்டித்தரம்பு
மூக்கனம்
இட்டாலி
அட்டாலி
தாம்பு
லாடம்
பட்டா(வண்டி)
கல்லுக்கட்டு
புள்ளாறுகோயல்
தளவுவாறி
திண்ணை
தப்பற கல்லு
தொறப்பு குச்சி
கயித்து கட்டல்
பந்தக்காலு
திண்ணைக்காலு
விட்டம்
உறி
தென்னம்பூட்டு
தாவாரம்
பொறவாசல்
அஞ்சங்கண வீடு
ஏழங்கண வீடு
சீமை ஓடு
சாப்பு
டாப்பு
மோட்டுவளை
கொசவன் ஓடு
உணவு சார்ந்த சொற்கள்
1. வனக்குதல் - தாளித்தல்
2. மொளவாட்டி கொழம்பு வைத்தல் - தேங்காய், கொத்தமல்லி சேர்த்து விழுதாக அரைத்து விட்டு குழம்பு வைத்தல்
3. சீடை - அரிசி மாவால் செய்யப்படும் சிறிய சிறிய உருண்டைகளான இனிப்பு
4. தெலுவு. பனை - தென்னை மரங்களில் இருந்து இறக்கப்படும் பதநீர்
5. பானக்கம் - கருப்பட்டி கலந்து செய்யப்படும் இனிப்பு நீர்
6. கல்லக்காய் - வேர்க்கடலை
7. பொவியிலை - புகையிலை
8. குச்சிக்கிழங்கு - மரவள்ளிக்கிழங்கு
9. சீம்பு - மாடுகள் கன்று ஈன்ற பிறகு மூன்று நாட்களுக்கு கெட்டியாக வரும் பாலில் இருந்து செய்யப்படும் இனிப்பு. உப்பும் சேர்க்கலாம்
10. கண்டிக்கிழங்கு - சக்கரைவள்ளிக்கிழங்கு(?)
11. சுக்கு காபி. - சுக்கு, கொத்தமல்லி ஆகிவற்றை பொடி செய்து சுடுநீரில் சர்க்கரை கலந்து செய்யப்படும்.
13. கரும்புச் சக்கரை - வெல்லத்தை உடைத்துச் செய்யப்படும் சர்க்கரை /ஜாஃகிரி
14. புளி தண்ணி - கம்பு சோற்றில் மீதமுள்ள தண்ணீரில் உப்பிட்டு குடிப்பர்
16. அம்புலி - சோளச்சோறு
17. பழைய சோறு - பொதுவாக காலையில் வயல் வேலைக்குச் செல்வோர், அதிகாலையில் காலை உணவுக்கு முன்ன இரவு மீந்த சாப்பாட்டில் தண்ணீரோ , மோரோ கலந்து சாப்பிட்டுவிட்டு செல்லுவர். அது ‘பழைய சோறானது’
18. கச்சாயம் - அதிரசம்
19. ஒப்பிட்டு - போளி
20. ஓனவா, ஒனத்தியா - வக்கனையா, நாக்கிற்கு ருசியாக
21. சீப்பை - பனங்கொட்டைகளை மண்ணில் புதைத்து வைத்து குறிப்பிட்ட நாட்களுக்குப் பிறகு, வெளியில் எடுத்தால் நடுவில் வெள்ளையாக இனிப்பானதாக நுங்கு மாறியிருக்கும்
22. பனங்கிழங்கு - பனங்கொட்டைகளை மண்ணில் புதைத்து வைத்து வளரவிட்டு கிழங்கை எடுத்து உப்புப் போட்டு வேக வைத்து சாப்பிடுவது
23. கோசக்காய் - தர்பூசணி
24. நவாப்பழம் - நாவல்பழம்
25. சந்தவை - இடியாப்பம்
27. பருப்புச் சாப்பாடு - அரிசி, பருப்பு சாதம்
28. வெள்ளாங்பூண்டு - வெள்ளை பூண்டு
28. சீமெண்ணை - மண்ணெண்ணெய்
29. சுண்டப்பருப்பு - முந்தைய நாள் வைத்த பருப்பை, இரண்டு அல்லது ஒரு நாள் கழித்தோ மீந்து போனால் , அடுப்பில் நன்றாக சுண்ட வைத்து சாதத்துக்குப் பிசைந்து சாப்பிடுவர்
30. ஊனு - சாப்பிட்ட தட்டில் மிச்சமிருக்கும் கடைசி கலவை
32. ரக்கிரி(லி) - கீரை
33. கருஞ்சுக்கிட்டித்தழை - மணத்தக்காளிக்கீரை
பண்டிகை சார்ந்த சொற்கள்
1. நோம்பி (ஆடி நோம்பி) - நோன்பு என்பதன் திரிபு. ஆனால் எல்லாப் பண்டிகைகளுக்கும் நோம்பி என்றே சொல்லுவது வழக்கம்.
2. போக்குவரத்து - திருமணம் நிச்சயிக்கப்படும் முன் அதே சமயம் உறுதியான பின்பு நடத்தப்படும் வைபவம். (வாங்க பழகலாம் முறையில்)
3. தெரட்டி - பூப்பு நன்னீராட்டு விழா
4. கட்டுசோத்துவிருந்து - (வளைகாப்பு)மாதமாக உள்ள பெண்களுக்கு உறவினர்கள் சேர்ந்து விருந்து வைத்தல்
5. அடசல் - பொதுவாக சாமிக்கு நேர்ந்து கொண்ட கோழிகளை படைத்து விருந்தளிக்கும் முறையைக் குறிக்கும்
6. சாவக்கட்டு - சேவல் சண்டை
7. பொட்லி - கோவில்களில் வேண்டுதலின் பொருட்டு நிறைவேற்றப்படும் எழுப்பப்படும் வேட்டுச்சத்தம்
8. தண்டல்- தப்பாட்டம்
9. வான(ண)ம் உடுதல் - கோவில்களில் பூஜை நேரத்தில் விடப்படும் வெடி
10. தீர்த்தத்துக்குப் போறது - எந்தக்கோவிலிலும் விஷேஷம் இருப்பின் அருகில் உள்ள காவிரி ஆற்றிக்குச் சென்று நீர் எடுத்து வந்து அபிஷேகம் செய்தல்
11. தீர்த்தம் முத்தரித்தல் - தீர்த்தத்துக்குப் போய்விட்டு வந்தபிறகு அந்த நீரை ஸ்வாமிக்கு அபிஷேகம் செய்வதைக் குறிக்கும்.
12. மலையேறிடுச்சு - பொதுவாக சாமி வந்தவர்கள் தன்னிலைக்கு வருவதைக் குறிப்பிடும் சொல்
13. எழுதிங்கள் - திருமணமான, பெண் குழந்தைகள் பெற்ற பெண்களுக்கு நடத்தப்படும் சீர்
14. அருமைக்காரர் - திருமண சடங்கை, சீர்களை முன்னின்று நடத்தி வைப்பவர்
15. ஒருசிந்தி (சந்தி) - விரதம் இருத்தல்
16. கிழமை பிடித்தல் - பொதுவாக வெள்ளிக்கிழமை, சனிக்கிழமை காலையில் குளித்துவிட்டு குறிப்பிட்ட தெய்வங்களுக்கு பூஜை செய்துவிட்டே பிற வேலைகளைச் செய்வது. மற்றபடி எல்லாக் கிழமைகளுக்கு பொருந்தும்
17. புண்ணியாச்சினை - புதுமனைப் புகுவிழா. பொதுவாக எந்த ஒரு நல்ல காரியத்தைத் தொடங்குவதற்கும் செய்யப்படும்
18. புள்ளார் - பிள்ளையார்
20. சாமிக்கு விடுதல் - கடவுளுக்காக சேவல்கள் மற்றும் ஆடுகளை தியாகம் செய்வது
மியான்மரில் பெளத்தம்
மியான்மரில் பின்பற்றப்படும் பெளத்தமதத்தில் மிக முதன்மையானதாக இருப்பது தேரவாத பௌத்தம் என்ற பாரம்பரிய முறையாகும். மியான்மர் நாட்டில் உள்ள பெரும்பான்மையான மக்களில் 89% பேர் இந்த மரபு வழியை தான் பின்பற்றுகின்றனர். மியான்மர் ஒரு மிகச்சிறந்த புத்த ஆன்மீக நாடு ஏனென்றால் அங்கு அதிக விகிதாச்சாரத்தில் புத்தமத துறவிகளும் மற்றும் ஆன்மீகத்திற்காக அவர்கள் செலவிடும் தொகையும் மிக அதிகமாகும். மேலும் பர்மிய சமுதாயத்தில் ஷான், ராகினி, மோன், கரேன், ஸோ மற்றும் சீனர்கள் ஆகியோர் புத்த சமயத்தோடு நன்கு இணைந்திருக்கிறார்கள். மியான்மரில் பல இனக்குழுக்களில், சங்ஹா என்றழைக்கப்படும் சங்ஸ், பாமர் மற்றும் ஷான் உள்ளிட்ட அனைத்து மக்களும் பர்மிய பாரம்பரியத்தோடு இணைந்து வாழகிறார்கள்.
மியான்மரில் உள்ள பௌத்தர்களின் தினசரிப் பணிகளைப் பொறுத்தவரையில் இரண்டு பிரபலமான நடைமுறைகள் உள்ளன: தகுதி -உருவாக்குதல் மற்றும் விபாசனம். வெஸ்சா பாதை சிறிதளவே பிரபலமானது; இது ஆச்சர்யங்களை எதிர்பார்க்கும் புத்த பிட்சுகளுக்கு ஏதுவான ஒரு இணைந்த வடிவம் ஆகும்.
தகுதி-உருவாக்குதல் பர்மிய பெளத்தர்களால் மேற்கொள்ளப்படும் பொதுவான வழிகளாகும். இதன் நோக்கம் விருப்பமான அல்லது நல்ல சாதகமான மறுபிறப்பை பின்வரும் வழிகளில் அடைவது. ஐந்து நல் வழிகளை கடைபிடிப்பது, நல்லொழுக்கங்கள் மற்றும் நல்ல செயல்களால் (தானா) நல்ல குணநலன்களைக் கொண்டுவருவதும் இந்த பாதையில் அடங்கும்.
விபாசனம் 1900 களின் தொடக்கத்தில் பர்மிய பெளத்தர்களிடையே பிரபலமான பாதையாகும், ஆழ்ந்த தியானத்தின் மூலம் நல்ல ஞானத்தை அடைய வழிவகுக்கும் என நம்பப்படும் ஒரு வடிவமாகும்.
வெஸ்சா பாதை ஆச்சர்யங்களும் இரகசியங்களும் நிறைந்த இயல்பான நடைமுறைகள் இல்லாத (மந்திரங்கள் ஜெபிப்பது, சமாதா மற்றும் இரசவாதம் இன்னும் பிற) பாதையாகும். எதிர்கால புத்தரின் மைத்ரேயா (அறிமத்தேயா) தோற்றத்திற்கு காத்திருக்கும் ஒரு முற்றிலும்-அழியாத மற்றும் இயற்கைக்கு மாறான வாழ்க்கை வாழ வழிவகுக்கும் என நம்பப்படுகிறது.
வரலாறு
மியான்மரில் பௌத்தத்தின் வரலாறு இரண்டு ஆயிரத்திற்கும் அதிகமான ஆண்டுகள் பழமையானது என நம்பப்படுகிறது. 1834 இல் பின்யாசாமி எழுதிய சசானா வம்சா (பர்மியத் ததானா வின்) என்ற நூலில், மியான்மரில் பௌத்த மதத்தின் வரலாற்றை பற்றி சுருக்கிக் கூறுப்பட்டுள்ளது. மஹாவம்சாவின் படி, இலங்கையில் ஐந்தாம் நூற்றாண்டு பாலி வரலாற்றுக்கூற்றின் படி, பேரசர் அசோகர், புத்த மதத்தை பரப்புவதற்காக இரண்டு புத்த பிட்சிக்களை (சோனா, உத்தாரா) ஆகியோரை ஸ்வர்ணபூமிக்கு கி.மு. 228 இல் புனித நூல் மற்றும் பிற புத்தகங்களுடன் அனுப்பியதாக வரலாறு உள்ளது.
3 ஆம் நூற்றாண்டில் இருந்து ஒரு ஆந்திர இக்சுவகு கல்வெட்டு, கிரத்தாஸ்சை பௌத்த மதத்திற்கு மாற்றுவதைக் குறிக்கிறது, மேலும் திபெத்திய-பர்மன் பேசும் மக்களை மியன்மார் மக்கள் என்றும் கருதப்படுகின்றது. இதே காலத்தில் ஆரம்பகால சீன நூல்கள் லியு-யாங் இராச்சியம் பற்றிப் பேசுகின்றன, அங்கு வாழ்ந்த மக்கள் எல்லோரும் புத்தர் வழிபாடு செய்தனர் மற்றும் பல ஆயிரம் சாமனாஸ் இருந்தனர். இந்த இராச்சியம் மத்திய பர்மாவில் ஏதோ ஒரு பகுதியுடன் அடையாளம் காணப்பட்டுள்ளது. பாலி, சமஸ்கிருதம், பியு மற்றும் மோன் மொழிகளில் 6 மற்றும் 7 ஆம் நூற்றாண்டு சம்பந்தபட்ட தொடர் கல்வெட்டு பதிவுகள் மத்திய மற்றும் கீழ் பர்மாவில் (பியா மற்றும் யாங்கோன்) பகுதிகளில்லிருந்து மீட்கப்பட்டுள்ளன. 11 முதல் 13 ஆம் நூற்றாண்டு வரை, பாமர் அரசர்கள் மற்றும் பாகன் இராச்சியத்தை சேர்ந்த அரசிகளும் எண்ணற்ற தூபிகளையும், கோயில்களையும் கட்டியிருக்கிறார்கள்.
பாரம்பரியம்
மியான்மரின் கலாச்சாரம் அதன் பௌத்தமதத்திற்கு ஒத்ததாக கருதப்படுகிறது. ஆண்டு முழுவதும் பல பர்மிய திருவிழாக்கள் உள்ளன, அவற்றில் பெரும்பாலானவை பெளத்தத்துடன் தொடர்புடையவை.
பர்மிய புத்தாண்டு, தியாங்கன், நீர் விழா என்று அழைக்கப்படும் இந்த விழாவானது இந்து சமயத்தில் இருந்து உருவானது என்று கூறுவர், மேலும் பல பர்மிய சிறுவர்கள் சேர்ந்து கொண்டாடும் சின்பியு விழா, இந்த சிறப்புச் சடங்கில் சிறுவர்கள், சாமனரியாக சிறிது காலத்திற்கு கியாங்கில் வசிப்பது. இது போன்று பல விழாக்கள் கொண்டாடப்படுகிறது.
வெளிப்புற இணைப்புகள்
பகுப்பு:ஆசிய மாதக் கட்டுரைகள் நவம்பர் 2017 பகுப்பு:பர்மாவில் பௌத்தம் பகுப்பு:நாடுகள் வாரியாக பௌத்தம்
மெய்நிகர் திரையரங்கு
மெய்நிகர் திரையரங்கு (Virtual Theatre) என்பது ஒரு கணணி விளையாட்டு இயந்திரம். இவ்வியந்திரம் Revolution Sofware என்ற நிறுவனத்தால் கணணி இயங்குதளத்தில் சாகச விளையாட்டுகள் செய்வதற்கு பயன்படுத்தப்படும். இங்கே குழுக்கள் தங்கள் நிகழ்வுகளை ஸ்கிரிப்ட் செய்யவும் உயிரூட்டிய கதாபாத்திரங்களை பின்னணிச்சூழல் சார்பாக அசையவைக்கவும் ஒரு புள்ளி மற்றும் கிளிக் பாணி இடைமுகத்தை பயன்படுத்தலாம். அதன் முதல் வெளியீட்டின்போது, LucasArts' SCUMM மற்றும் Sierra's Creative Interpreter, போன்ற போட்டியிடும் இயந்திரங்களை வெளியிட்டன, இதற்கு காரணம் அவர்களது அன்றைய உயர் மட்ட செயற்கை நுண்ணறிவு ஆகும். இந்த இயந்திரம் முதல் 1989 ஆம் ஆண்டு முன்மொழியப்பட்டது, இதை பாவித்து உருவான முதல் கணணி விளையாட்டு Lure of the Temptress 1992ஆம் ஆண்டு வெளிவந்தது. அதை தொடர்ந்து Beneath a Steel Sky (1994), Broken Sword: The Shadow of the Templars (1996) மற்றும் Broken Sword II: The Smoking Mirror (1997) உருவாகின.
இவ்வியந்திரம் விளையாட்டு கதாநாயகனை சுதந்திரமாக விளையாட்டு உலகை சுற்றிபார்க்க அனுமதித்தது, இது முன்னர் சாத்தியம் இல்லை. அனைத்து கதாபாத்திரங்கள் மற்றும் பொருட்கள் இடத்தை ஆக்கிரமித்தது, அதன் விளைவாக வீரர் அல்லாத கதாபாத்திரங்கள் அறியாமல் கதாநாயகனின் பாதையை தடுக்க முடியாது. இது முந்தைய விளையாட்டு இயந்திரங்கள் விட மிகவும் யதார்த்தமான விளையாட்டு உலகம் ஒன்றை உருவாக்கியது. முன்னையதாக கதாநாயகன் அல்லாத கதாபாத்திரங்கள் மிகவும் எளிமையான பணிகளை செய்தன, அவை அறியாமல் கதாநாயகனின் பாதையை தடை செய்யும்.
மெய்நிகர் திரையரங்கு (Virtual Theatre) இயந்திரத்தை பாவிக்கும் விளையாட்டுகள் இப்பொழுது ScummVMயை உபயோகித்து நவீன வன்பொருட்களில் பாவனை செய்யலாம். இதன் காரணமாக இவ்வியந்திரம் அதிகாரப்பூர்வமாக வெளியிடப்படாத தளங்களிலும் இயங்கும். 2012ஆம் ஆண்டில் இவ்வியந்திரமனது Broken Sword: The Serpent's Curse (2013)காக "Virtual Theatre 7" ஆக புதுப்பிக்கப்படவுள்ளது.
அபிவிருத்தி
1994ஆம் ஆண்டு 'Beneath a Steel Sky' அமிகா மற்றும் கணனிக்கு வெளியிடப்பட்டது. இதற்காக மேம்படுத்தப்பட்ட மெய்நிகர் திரையரங்கை வார்ரிநேர் மற்றும் ச்ய்கேஸ் பயன்படுத்தினார்கள். எனினும் இது Lure of the Temptressயை விட ஆறு மடங்கு பெரிதாக அளவில் இருந்தது. Broken Sword: The Shadow of the Templars 1996ஆம் ஆண்டு கணணி, மேக் மற்றும் பிளே ஸ்டேஷன்இற்காக வெளிவந்தது. இதனையடுத்து 'Broken Sword II: The Smoking Mirror' 1997ஆம் ஆண்டு கணனிக்கும் பிளேஸ்டேஷனிற்கும் வெளிவந்தது.
அம்சங்கள்
பாரம்பரியமாக இவ்வாரான கணணி விளையாட்டுகளில் கதாநாயகனல்லாத கதாபாத்திரங்கள் நிலையாக இருந்தன. எனினும் Virtual Theatre இக்கதாபாத்திரங்களை அக்கற்பனை உலகில் விரும்பியவாறு நடமாடவிட்டது.
இதனது இன்னுமோர் அனுகூலமானது இது எந்த ஒரு தளத்திலும் தங்கியிருக்காது. இது அமெரிக்க மென்பொருள் கட்டுமானர்கள் பாவித்த Cயை Amigaவில் வேகமாக செயலாற்றியது. இது Sierra titlesயை விட அதிநவீன யுக்திகளை பாவனை செய்து 'King's Quest VI'யை Amigaவுக்கு மாற்றியது.
பகுப்பு:நிகழ்பட ஆட்டம் பகுப்பு:இயக்கு தளங்கள் பகுப்பு:தனியுடைமை மென்பொருட்கள்
தன்னினப்படுகொலை
தன்னினப்படுகொலை (Autogenocide) என்பது அரசாங்கம் அல்லது சொந்த மக்கள் அந்நாட்டின் குடிமக்களை இனப்படுகொலை செய்து அழிக்கும் செயலாகும். தன்னினம் (auto) என்ற சொல் கிரேக்க மொழியில் உள்ள தற்சுட்டு பதிலிடு பெயரில் இருந்தும், படுகொலை (genocide) என்ற சொல் கிரேக்க மொழியில் உள்ள இனம், பழங்குடி என்னும் பொருளில் இருக்கும் (genos) என்ற சொல்லில் இருந்தும், இலத்தீனில் கொல் என்னும் பொருளைத் தாங்கியிருக்கும் (cidere)  என்ற சொல்லில் இருந்தும் (Autogenocide), தன்னினப்படுகொலை என்ற சொல் உருவாகியுள்ளதாக கூறப்படுகிறது.
மற்றவர்கள் இனப்படுகொலைச் செயலில் ஈடுபடும் போது அவர்களைக் குறிப்பிட்டுச் சொல்ல, கம்போடிய கெமர் ரூச் அரசாங்கத்தின் செயல்பாடுகளை ஒப்பிட்டு அடையாளப்படுத்திக் கூறுவதற்காகவே 1970 களின் பிற்பகுதியில் இச்சொல் உருவாக்கப்பட்டுள்ளது. இசுரேலிய இச்யீவிசு மக்களையும் மற்றும் இந்தோ ஐரோப்பிய இன சிலாவிக் மக்கள் இனத்தையும் செருமனியின் நாசிப் படையினர் கொன்று குவித்தபோது இச்சொல் பயன்படுத்தப்பட்டது.
கெமர் ரூச்சின் தன்னினப்படுகொலை
கம்போடியாவின் தலைநகரான புனோம் பென்னில், சாவ் பொனிய யாட் பள்ளியானது,  கெமர் ரூச் (1975-1979)  காலத்தில் கொடுஞ்சிறையாக மாற்றப்பட்டது. 1975 ஆம் ஆண்டு ஆகத்து மாதம், இப்பள்ளியின் ஐந்து கட்டிடங்களின் வகுப்பு அறைகள், சிறு சிறு கைதியறையாக மாற்றப்பட்டன. இப்பள்ளியின் பெயரானது எஸ்-21 (Security Prison 21 = S-21) என மாற்றப்பட்டது. இதனை அடிப்படையாகக் கொண்டு, அந்நாடு முழுவதும் 150 சிறைச்சாலைகள் ஏற்படுத்தப்பட்டன. இச்சிறைச்சாலைகள் டுவல் செலெங் என கிமெர் மொழியில் அழைக்கப்பட்டன. தமிழில் இதன் பொருள் நஞ்சு மரங்களின் மலை அல்லது "நச்சேற்ற மலை" எனலாம். இச்சிறைச்சாலை மனிதப்படுகொலை செய்யப்பட்டது. இதுபோன்ற நாடு முழுவதும் 150 சிறைகளிலும், மனிதப்படுகொலைகள் செய்யப்பட்டன. சிறைச்சாலைகளைச் சுற்றிலும் மின்கம்பிகள் பொருத்தப்பட்டு, அதன் வழியாகவும் நிறைவேற்றப்பட்டன. மிகக்கடுமையான சித்ரவதைக் கூடமும் அமைக்கப்பட்டு, கொலைகளைச் செய்தனர்.. இவ்விணையத்தில், கம்போடிய தன்னினப் படுகொலைகள் தொடர்புடைய, பல வரலாற்று ஆவணங்களைக் காணலாம்.
அமெரிக்கர்களின் தன்னினப்படுகொலை
அமெரிக்கர்களின் தன்னினப்படுகொலைகள் மிகவும் வெளிப்படையான சட்டத்தாலும், பொது ஊடகங்களாலும் நடைபெற்றன. இவ்வாறு சட்டப்பூர்வமாக இறந்தவர்கள் அமெரிக்கக் குடியுரிமை பெற்றிருந்தாலும், இவர்கள் அங்கு அடிமைகளாகப் பண்ணைகளிலும், தொழிற்சாலைகளிலும் வாழ்க்கை நடத்தி இருந்தனர். பணக்காரர்களும், அதிகாரம் கொண்டவர்களும் தங்களுடைய ஆளுமைத்திறனைக் காட்டவும், வருமானத்தைக் கட்டிக்காக்கும் இதனை செய்தனர். கிரிகெரி. எச். சுடான்டன் என்ற அமெரிக்க ஆய்வுப் பேராசிரியர் படுகொலைகள் நடத்தப்படுவதை ஆராய்து, அதனை எட்டு நிலைகளாக நடக்கிறது என ஒரு கோட்பாட்டை விளக்கினார். அக்கோட்பாட்டின் அடிப்படையில் அதனை தடுக்கலாமென்று எடுத்துரைத்தார்.
படுகொலை கோட்பாட்டின் நிலைகள்
பெண் ஆளுமை செய்கின்ற, தாய் உரிமை முறை (matriarchal system) சமூகத்தினரில், இது நடைபெறுவதில்லை. ஆண் ஆளுமை செய்கின்ற,  தந்தையாட்சிக் கொள்கை சமூகத்தினரிடையே( patriarchalism) இது நடைபெறுகிறது. தனியொருவரைக் கொல்லாதல் என்பது படுகொலை என்றாகிறது. பல மனிதர்களைச் சட்டப்படியாக கொத்தாகக்கொல்லுதலை, தன்னினப்படுகொலை எனலாம். இதற்கு சமூக ஊடகங்களும் துணை நிற்கின்றன.
இவற்றையும் காண்க
பகுப்பு:இனப்படுகொலைகள் பகுப்பு:கம்போடிய இனப்படுகொலைகள் பகுப்பு:ஆசிய மாதக் கட்டுரைகள் நவம்பர் 2015
பியூட்டாட்சுனோ அணை
புட்டாட்சுனோ அணை (Futatsuno Dam) சப்பான் நாட்டின் நாரா மாகாணத்தில் அமைந்துள்ளது. வளைவு வகை அணையாக இது கட்டப்பட்டுள்ளது. மின் உற்பத்திக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 801 சதுர கிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 230 எக்டேர்களாகும். 43000 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1959 ஆம் ஆண்டு தொடங்கப்பட்டு 1962 ஆம் ஆண்டு நிறைவடைந்தது.
திருமங்கைச்சேரி பழனியாண்டவர் விநாயகர் கோயில்
திருமங்கைச்சேரி பழனியாண்டவர் விநாயகர் கோயில் தமிழ்நாட்டில் தஞ்சாவூர் மாவட்டம், திருமங்கைச்சேரி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீ தண்டாயுதபாணி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இனோமின் அணை
இனோமினே அணை (Hinomine Dam) சப்பான் நாட்டின் சாகா மாகாணத்தில் அமைந்துள்ளது. கற்காரை புவியீர்ப்பு வகை அணையாக 28.4 மீட்டர் உயரமும் 112 மீட்டர் நீளமும் கொண்டதாக இது கட்டப்பட்டுள்ளது. மின் உற்பத்திக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 0.4 சதுர கிலோமீட்டர்களாகும். அணை நிரம்பியிருக்கும்போது இதன் பரப்பளவு சுமார் 7 எக்டேர்களாகும். 460 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1982 ஆம் ஆண்டு தொடங்கப்பட்டு 2001 ஆம் ஆண்டு நிறைவடைந்தது.
மாலிக் தினார் பள்ளிவாசல்
வரலாறு
காசர்கோடு மேற்கு கடற்கரையில் பல ஆண்டுகளாக இசுலாத்தின் மையமாக பெருமளவில் முக்கியத்துவத்தைப் பெற்றது இது. இது இந்தியாவில் இசுலாத்தை பரப்ப வந்த மாலிக் தினார் என்பவரால் நிறுவப்பட்டதாக நம்பப்படும் முதல் பத்து பள்ளிவாசல்களில் ஒன்றாக கருதப்படுகிறது.
இருப்பிடம்
மாவட்டத்தில் மிகச் சிறந்ததும், கவரக்கூடிய ஒன்றான இந்த பள்ளிவாசல் தளங்கரையில் அமைந்துள்ளது. தளங்கரை கடற்கரையானது காசர்கோடு நகரின் மேற்குப் பகுதியில் தொடருந்து நிலையத்திற்கு அருகில் உள்ளது.
யாத்ரீக மையம்
தளங்கரை பள்ளிவாசல் காசர்கோடு மாவட்டத்தின் ஒரு முக்கிய யாத்ரீக மையமாகும்.
மாலிக் தீனார் உருசு
மாலிக் தினார் உருசு என்பது இங்கு நிகழ்த்தப்படும் ஒரு முக்கிய ஆண்டு விழாவாகும். இது கேரளாவிற்கு மாலிக் தினார் வந்ததைக் கொண்டாடும்விதமாக இந்திய முஸ்லிம்கள் ஏற்பாடு செய்யப்பட்ட ஒரு முக்கிய விழாக்களில் ஒன்றாகும். இது புனித முகர்ரம் மாதத்தில் நடத்தப்பட்டு ஒரு மாதம் நீடிக்கும். இதில் சியாரத் (கல்லறைக்கு வருகை), கொடி ஏற்றம் மற்றும் அன்னதானம் போன்ற பல்வேறு சடங்குகள் நடக்கின்றன.
குறிப்புகள்
பகுப்பு:கேரளத்தில் உள்ள பள்ளிவாசல்கள் பகுப்பு:Coordinates on Wikidata பகுப்பு:காசர்கோடு மாவட்டத்திலுள்ள சுற்றுலாத் தலங்கள்
எல்லைப் பிடாரி அம்மன் கோயில், சேலம்
அருள்மிகு எல்லைப் பிடாரி அம்மன் கோயில் சேலம் மாவட்டத்தில், சேலம் மாநகரின் மையப் பகுதியில் உள்ளது
கோவில் வரலாறு
இக்கோயில் அம்மன் சிலை சுயம்புவாக தோன்றியது. பக்தர்களின் வேண்டுதலை நிறைவேற்றும் அம்மன்.
பூஜைகள்
தினமும் காலை, மாலை வேளைகளில் பூஜை நடைபெறும்.
போன்ற விஷேச நாட்களில் சிறப்பு பூஜைகள் நடைபெறும்.
திருவிழா
பங்குனி மாதம் திருவிழா நடைபெறும். அப்போது பூக்கரகம் எடுத்தல் ,அலகு குத்துதல், அக்னிக்குண்டம் இறங்குதல், தீச்சட்டி எடுத்தல் என பக்தர்கள் தங்களது நேர்த்திக்கடனை செலுத்துவார்கள்.
வெளியிணைப்புகள்
பகுப்பு:சேலம் மாவட்டத்திலுள்ள அம்மன் கோயில்கள்
ரெடி பிளேயர் ஒன் (திரைப்படம்)
alt=ரெடி பிளேயர்  ஒன் - திரைப்பட வெளியிட்டு பதாகை தலைப்பு|thumb|ரெடி பிளேயர்  ஒன் - திரைப்பட வெளியிட்டு பதாகை தலைப்பு ரெடி பிளேயர் ஒன் (Ready Player One) 2018 இல் வெளிவந்த அமெரிக்க அறிவியல் புனைவு திரைப்படம் ஆகும். இந்தத் திரைப்படம் எர்னஸ்ட் க்ளென் எழுதிய ரெடி பிளேயர் ஒன் அறிவியல் புதினகதைப் புத்தகத்தின் கதையை அடிப்படியாக கொண்டது. இந்தத் திரைப்படத்தின் திரைக்கதை 2045 ஆம் ஆண்டு நடப்பது போல அமைக்கப்பட்டுள்ளது. வார்னர் புரோஸ் நிறுவனத்தால் 11 மார்ச் 2018 இல் வெளியிடப்பட்டது. ஸ்டீவன் ஸ்பில்பேர்க் இந்த திரைப்படத்தைத் தயாரித்து இயக்கியுள்ளார்.
கதை சுருக்கம்
2045 ஆம் ஆண்டு நிறையபேர் விளையாடும் மெய்நிகர் இணைய கணினி விளையாட்டாக அயாசிஸ் என்ற விளையாட்டு இருந்து வருகிறது. இந்த விளையாட்டைத் தயாரித்த உரிமையாளர் இந்த விளையாட்டில் மூன்று புதிர்களை விட்டுச்சென்றுள்ளார். அந்த புதிர்களைக் கண்டுபிடிப்பவருக்கு இந்த விளையாட்டின் உரிமை வழங்கப்படும். இந்த மொத்தக் கணினி விளையாட்டில் நிறைய குறுவிளையாட்டுகள் இருப்பதால் யாருமே அந்த புதிர்களைக் கண்டுபிடிக்க முடியவில்லை. பேர்சிவல் என்ற பயனர் பெயருடன் விளையாடும் வேட் வாட்ஸ் ஒரு கட்டத்தில் முதல் புதிரைக் கண்டுபிடிக்கிறார். அவரது நண்பர்களுடன் இணைந்து இரண்டாவது புதிரையும் கண்டுபிடிக்கிறார். இந்நிலையில் இந்த கணினி விளையாட்டின் உரிமையை அடைய நினைக்கும் தனியார் நிறுவன உரிமையாளரால்  நிஜவாழ்க்கையில் இந்த புதிர்களைக் கண்டுபிடிக்கும் குழு துரத்தப்படுகிறது. இதனால் சக விளையாட்டாளர்களின் பெருவாரியான உதவியுடன் மூன்றாவது புதிரை வேட் வாட்ஸ் அடைகிறார். ஆனால் இந்த மூன்றாவது புதிருக்கான குறுவிளையாட்டின் முடிவில் வில்சன் இந்த கணினி விளையாட்டு வெற்றி தோல்விகள் என்பதைக் கடந்து ஒரு சாகசமாக மற்றும் நிஜவாழ்க்கையில் இல்லாத ஒரு உலகத்தை எல்லோருக்கும் கிடைக்கப்பெறவே உருவாக்கப்பட்டது என்ற தகவலை சொல்லும் காணொளியைப் பார்க்கிறார். நிறைய சவால்களைக் கடந்து கடைசியாக வாட்ஸ்  அயாசின் உரிமையாளராகத் தேர்ந்தெடுக்கப்படுகிறார்.
வசூல் நிலவரம் :
பாக்ஸ்ஆபிஸ் மோசோ இணையதளத்தின் தகவலின் படி இந்த திரைப்படம் 582 மில்லியன் டாலர்கள் வசூல் செய்தது.
வெளியிணைப்புகள்
பகுப்பு:அமெரிக்கத் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:2018 திரைப்படங்கள் பகுப்பு:ஐமேக்ஸ் திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:அமெரிக்க அறிபுனைத் திரைப்படங்கள்
சுஜாதா, பௌத்தம்
சுஜாதை அல்லது சுஜாதா, மகத நாட்டின் போர்ப்படைத் தலைவர்களில் ஒருவரது மகள் ஆவார். சுஜாதை தனக்கு தகுந்த கணவன் வேண்டுமென்று, வீட்டின் அருகே உள்ள ஆலமரத்தின் தேவதையை வலம் வந்து தொழுததன் பயனாக, அவளுக்கு பிடித்த கணவன் அமைந்தான்.
தனது கோரிக்கையை நிறைவேற்றிய ஆலமரத் தேவதைக்கு பால் அன்னம் படைக்க, சுஜாதை ஆலமரத்தின் அருகில் சென்ற போது, ஆலமரத்தடியில் போதிசத்துவர் தியானத்தில் அமர்ந்திருந்தை கண்டு, அவரே தான் நினைத்த ஆலமரத் தேவதை எனக் கருதி, தான் கொண்டு வந்த பால் அன்னத்தை கௌதம புத்தருக்கு படைத்து, வாழ்த்துப் பெற்று கொண்டாள்.
சுஜாதை படைத்த பால் அன்னத்தை உண்ட அன்றே, போதிசத்துவர் அருகில் உள்ள உருவேலாவின் அரசமரத்தடியில் அமர்ந்து தியானித்திருந்த நாளான வைகாசி மாத பௌர்ணமி அன்று சம்போதி ஞானம்  அடைந்தார். (எனவே அந்த அரசமரத்தை போதி மரம் என்பர்.)
ஞானஒளி கிட்டிய கௌதம புத்தர், மீண்டும் ஒரு முறை கயை என்று தற்போது அழைக்கப்படும் உருவேலா கிராமத்திற்கு வருகை புரிந்த போது, சுஜாதை கௌதம புத்தரின் முதல் பெண் உபாசகர் ஆனார்.
மறக்க முடியாத இரண்டு உணவுகள்
கௌதம புத்தர் தமது இறுதிக் காலம் நெருங்கும் வேளையில், தமது சீடர் ஆனந்தரிடம், தனக்கு முதலில் சுஜாதை படைத்த பால் அன்னத்தை உண்ட அன்றே தமக்கு சம்போதி ஞானம் கிட்டியதாகவும், இறுதியாக சுந்தன் படைத்த  பன்றி உணவினால் தமக்கு பரிநிர்வாணம் கிடைக்க உள்ளதாகவும் நினைவு கூர்ந்தார்.
வெளி இணைப்புகள்
பகுப்பு:பௌத்தம்
கூத்தனூர் சோளீஸ்வரர் கோயில்
கூத்தனூர் சோளீஸ்வரர் கோயில் தமிழ்நாட்டில் தஞ்சாவூர் மாவட்டம், கூத்தனூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீ சோளீஸ்வரர், ஸ்ரீ சௌந்தர நாயகி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
என். சி. வசந்தகோகிலம்
'''என். சி. வசந்தகோகிலம் என அழைக்கப்படும் நாகப்பட்டினம் சந்திரசேகரன் வசந்தகோகிலம்''' (1919 - 7 நவம்பர் 1951) கருநாடக இசைக் கலைஞரும், பாடகியும், நடிகையும் ஆவார். இந்திய விடுதலைக்குப் பின்னர் கவியோகி சுத்தானந்த பாரதியாரின் பாடல்களைப் பிரபலமாக்கியவர். இவர் 1951 இல் காச நோய் வாய்ப்பட்டு இறந்தார்.
ஆரம்ப வாழ்க்கை
வசந்தகோகிலம் கொச்சியில் இரிஞ்ஞாலகுடா (இன்றைய கேரளாவில்) சந்திரசேகர ஐயர் என்பவருக்குப் பிறந்தார். இவரது இயற்பெயர் காமாட்சி ஆகும். இவரது குடும்பம் நாகப்பட்டினத்திற்குக் குடிபெயர்ந்தது. நாகப்பட்டினம் 'ஜால்ரா' கோபால ஐயர் என்பவரிடம் இசைப் பயிற்சி பெற்றார். 1936 இல் இவரது குடும்பம் சென்னைக்கு இடம் பெயர்ந்தது. சென்னையில் கச்சேரிகளில் பாடத் தொடங்கினார். சென்னை இசைக் கல்லூரியில் 1938 இல் அரியக்குடி இராமானுஜ ஐயங்கார் தலைமையில் நடந்த ஆண்டு விழாவில் பாடி முதல் பரிசைப் பெற்றார்.